Source: http://www.bihon.ro/noi-dorim-sa-castigam-toate-cele-patru-meciuri/1286044
Timestamp: 2018-02-23 22:42:40+00:00

Document:
Noi dorim sa castigam toate cele patru meciuri - BIHON
Noi dorim sa castigam toate cele patru meciuri
la	9. mai 2013 14:52
CSM Digi primeşte vizita dinamoviştilor
Bazinul Olimpic „Ioan Alexandrescu” găzduieşte în acest weekend primele două partide din cadrul finalei Superligii Naţionale de polo pe apă, dintre CSM Digi şi Dinamo.
Meciurile au loc vineri de la ora 18, respectiv sâmbătă de la ora 13. Finala se dispută în sistemul „cel mai bun din şapte meciuri”. Va avea aşadar câştig de cauză echipa care va câştiga patru partide. La fel ca la baschet, meciurile din finală nu se pot încheia cu remize. În caz de egalitate, se va proceda la prelungiri, iar dacă egalitatea persistă, la penalty-uri de departajare. Partidele de la Oradea vor fi urmate de alte două meciuri la Bucureşti, la finele săptămânii viitoare.
Finala dintre CSM Digi şi Dinamo are o favorită indiscutabilă, echipa orădeană. CSM Digi nu a pierdut niciun meci în actuala ediţie de campionat, având la activ doar victorii şi o singură remiză (cu Steaua, în retur, la Bucureşti). „Meciurile cu Dinamo nu vor fi uşoare, pentru că într-o finală se poate întâmpla orice. Acum nu mai contează ce a fost până acum, se ia totul de la zero. Noi dorim să câştigăm primele patru partide şi să ne adjudecăm titlul de campioni în cel mai scurt timp posibil. Dorim să terminăm campionatul neînvinşi, vrem să obţinem victorii şi în cele două meciuri de la Bucureşti. Nu vrem să le dăm dinamoviştilor nicio iluzie că ar putea cumva să ne bată”, ne-a declarat internaţionalul orădean Andrei Creţu. CSM Digi se îndreaptă spre cel de-al şaptelea titlu naţional consecutiv, primul fiind cucerit la finele ediţiei 2006/2007.
Meciurile CSM Digi – Dinamo vor fi conduse de cuplul de arbitri Tóth Ferenc (Târgu Mureş), Dragoş Oprea (Bucureşti), iar observator FR Polo este Cristian Barabancea (Bucureşti).
Taguri: bazinul olimpic, csm digi, polo

References: CSM 
 CSM 
 CSM 
 CSM 
 CSM 
 CSM 
 csm